./data/phi0914/phi00131/phi0914.phi00131.perseus-lat1.xml
Titus Livius (Livy)
Acarnanes duo iuvenes per initiorum       dies non initiati templum Cereris inprudentes religionis cum cetera turba       ingressi sunt   facile eos sermo prodidit       absurde quaedam percunctantis, deductique ad antistites templi, cum palam esset       per errorem ingressos, tamquam ob infandum scelus interfecti sunt   id tam foede atque hostiliter factum gens Acarnanum       ad Philippum detulit impetravitque ab eo, ut datis Macedonum auxiliis bellum se       inferre Atheniensibus pateretur   hic       exercitus primo terram Atticam ferro ignique depopulatus cum omnis generis       praeda in Acarnaniam rediit  et irritatio quidem animorum ea prima fuit; postea       iustum bellum decretis civitatis ultro indicendo factum   Attalus enim rex Rhodiique persecuti       cedentem in Macedoniam Philippum cum Aeginam venissent, rex Piraeum renovandae       confirmandaeque cum Atheniensibus societatis causa  traiecit   civitas omnis obviam effusa       cum coniugibus ac liberis, sacerdotes cum insignibus       suis intrantem urbem ac di prope ipsi exciti sedibus suis acceperunt   in contionem extemplo populus vocatus, ut rex,       quae vellet, coram ageret; deinde ex dignitate magis visum scribere eum,            de quibus videretur, quam praesentem aut       referendis suis in civitatem beneficiis erubescere aut significationibus       adclamationibusque multitudinis adsentatione immodica pudorem onerantis             in litteris autem, quae missae in       contionem recitataeque sunt, commemoratio erat beneficiorum primum in civitatem       suorum, deinde rerum, quas adversus Philippum gessisset,  ad postremum adhortatio capessendi       belli, dum se, dum Rhodios, tum quidem dum etiam Romanos haberent:  nequiquam postea, si tum cessassent praetermissam occasionem       quaesituros   Rhodii deinde legati auditi sunt;       quorum recens erat beneficium, quod naves longas quattuor Atheniensium, captas       nuper ab Macedonibus recuperatasque, remiserant  itaque ingenti consensu bellum       adversus Philippum decretum   honores regi       primum Attalo immodici, deinde et Rhodiis habiti  tum primum mentio inlata de       tribu, quam Attalida appellarent, ad decem veteres tribus addenda, et Rhodiorum       populus corona aurea virtutis ergo donatus,        civitasque Rhodiis data, quem ad modum Rhodii prius Atheniensibus dederant             secundum haec rex Attalus Aeginam ad       classem se recipit; Rhodii Ciam ab Aegina, inde per insulas Rhodum navigarunt       omnibus praeter Andrum Parumque et Cythnum, quae praesidiis Macedonum       tenebantur, in societatem acceptis   Attalum Aeginae missi in Aetoliam       nuntii expectatique inde legati aliquamdiu nihil agentem  tenuere   sed neque illos excire ad       arma potuit, gaudentes utcumque composita cum Philippo pace, et ipse Rhodiique,       cum, si institissent Philippo, egregium liberatae per se Graeciae titulum habere       potuissent,  patiendo rursus eum in       Hellespontum traicere occupantemque Thraeciae opportuna loca vires colligere       bellum aluere gloriamque eius gesti perfectique Romanis concesserunt